­­­­­­­

**adatvédelmi tájékoztató**

**mérkőzések rögzítése és megosztása**

A Veszprém Handball Zrt. a vonatkozó jogszabályok és saját adatvédelmi irányelveit figyelembe véve a jelen dokumentummal kívánja tájékoztatni érintetteket az adatkezelési szabályokról.

Jelen tájékoztató kizárólag a konkrét adatkezelési tevékenység kapcsán tartalmaz információkat. A 2016/679/EU Általános Adatvédelmi Rendelet által előírt tájékoztatási kötelezettség szerinti további információkat Adatkezelő Általános Adatvédelmi Tájékoztatója tartalmazza, mely honlapunkon elérhető: <https://telekomveszprem.hu/hu/adatvedelmi-tajekoztato>

1. **Az Adatkezelő**

Az Ön adatait a Veszprém Handball Zrt. kezeli. Elérhetőség: 8200 Veszprém, Külső-Kádártai út 5., adatvédelmi referens: Schöffer Alíz, adatvedelem@veszpremhandball.hu

1. **Az adatkezelési tevékenység bemutatása**

A sportszövetség előírja a mérkőzések rögzítését. A felvételeket a szövetség internetes oldalára köteles Adatkezelő feltölteni. Adatkezelő a rögzített mérkőzésekre belépő személyeket tájékoztatja arról, hogy felvétel készül, mely az adott sportág szövetsége által megalkotott szabályzatok szerint kerül megosztásra. A sportági szövetségekre vonatkozó tájékoztatás az Általános Adatvédelmi Tájékoztatóban olvasható.

Az adatkezelés alapja a Rendelet 6. cikk (1) bekezdés c) pontja az Adatkezelőre vonatkozó jogszabályi kötelezettség, mivel a Sporttörvény 5. § (6) bekezdése felhatalmazza a sportszövetségeket a versenyszabályzatok megalkotására. A Magyar Kézilabda Szövetség kötelezővé teszi a rögzítést és megosztást.

A szabályzatban foglalt kötelező eseteken túlmenően az adatkezelés jogalapja a Rendelet 6. cikk (1) bekezdés f) pontja alapján Adatkezelő azon jogos érdeke, hogy sportolói teljesítményét rögzítse, a mérkőzéseket kielemezze (sporttaktikai érdek), a szurkolók számára elérhetővé tegye, ezáltal a sportág népszerűségét növelje.

A felvételek sporttaktikai okból és dokumentálási kötelezettség okán archiválásra kerülnek, azonban törlésre nem.

A Magyar Kézilabda Szövetség (MKSZ) adatvédelmi tájékoztatását az alábbi linken érheti el: <https://www.mksz.hu/v2h/100/024/p_024.asp> , melynek tartalmi összefoglalóját az alábbiakban olvashatja:

*A kézilabdázók, a sportszakemberek és a mérkőzésen részt vevő nézők különböző médiumokon jelenhetnek meg, melyek közé tartozik a mérkőzések televíziós közvetítése, a mérkőzések YouTube csatornán keresztül történő közvetítése, az MKSZ honlapján megjelenő hírek, interjúk, illetve az MKSZ különböző közösségi média oldalain való megjelenések is. Az MKSZ jogosult mindazon tartalmak közvetítésére, amelyek YouTube csatornán keresztül érhetőek el. Az MKSZ „Magyar Kézilabda” néven teszi közzé a YouTube-on ezeket a felvételeket. Az MKSZ saját honlapján -keziszovetseg.hu- megjelenő videókat, illetve képfelvételeket az MKSZ-szel munkaviszonyban álló fotós, illetve videós készíti. Az MKSZ a közösségi oldalakon is aktívan részt vesz, melyek közé tartozik az MKSZ kezelésében lévő Facebook oldalak, Twitter oldal, illetve Instagram oldal is.*

*Az adatkezelés jogalapja: médiaközvetítés esetében a Rendelet 6. cikk (1) bekezdés f) pontja szerint az MKSZ azon jogos érdeke, hogy a kereskedelmi jogaival élni tudjon, azokat hasznosítani tudja; a sportág népszerűsítése céljából nyilvánosságra hozott egyéb felvételek esetében a Rendelet 6. cikk (1) bekezdés f) pontja szerint az MKSZ azon jogos érdeke, hogy alapszabályában megfogalmazott feladatának meg tudjon felelni, a sportágat népszerűsíteni tudja, tevékenységét be tudja mutatni; a mérkőzéseken, a támogatás elszámolása érdekében készített fényképek esetében a Rendelet 6. cikk (1) bekezdés f) pontja szerint az MKSZ azon jogos érdeke, hogy ellenőrizni és igazolni tudja azt, hogy a támogatások a feltételeknek megfelelően kerültek felhasználásra.*

*A médiamegjelenések az adott platform adattárolási szabályai szerint tesszük közzé, de legalább 10 évente felülvizsgálja az MKSZ az elérhető tartalak időszerűségét és a közzététel szükségességét.*

1. **Az Ön jogai**

Az Ön jogait a Rendelet határozza meg, melyek közül a legfontosabbak:

* Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint joga van az adathordozhatósághoz.
* Hozzájárulással kezelt adatok tekintetében Ön hozzájárulását bármikor, akár indokolás nélkül visszavonhatja, azonban ez nem érinti a hozzájárulás visszavonása előtti adatkezelés jogszerűségét.

Ön jogait úgy gyakorolhatja, hogy kapcsolatba lép Adatkezelővel a fent meghatározott elérhetőségeken. Kérelem benyújtása esetén Adatkezelő haladéktalanul, de legkésőbb 30 napon belül írásban válaszol. További tájékoztatásért kérem, vegye fel a kapcsolatot Adatkezelővel elérhetőségein.

Jogai feltételezett megsértése esetére Ön panasszal fordulhat a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., +36-1-391-1400, ugyfelszolgalat@naih.hu) vagy bírósághoz fordulhat. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>)

**További tájékoztatásért kérem, olvassa el az Általános Adatvédelmi Tájékoztatót vagy vegye fel a kapcsolatot Adatkezelővel fentiekben meghatározott elérhetőségein.**